86 



Skeand (Anas clypeata) ses ofte flyve ved Fjorden og yngler 

 sikkert ogsaa der; oppe i Klitterne fandt jeg 2 Reder af Stok- 

 anden med stærkt rugede Æg. Hen paa Eftermiddagen saa jeg 

 ofte store Flokke af Stokandrikker, som lagde sig ude paa Havet; 

 de blev ved at komme Nord fra og var formentlig Andrikker, 

 hvis Hunner ynglede i de store Mose- og Rørstrækninger ved 

 Stadil og Nissum Fjord. Agerhøne (Perdix cinerea) har jeg 

 hvert Aar set med Unger i Klitterne. 



Om Efteraaret gaar der et stort Træk sydpaa af S torspove 

 (Numenius arqvatus), og langs Havet er der et enestaaende Træk 

 af Vadere, som kommer Nord fra for sydgaaende. Dette er navn- 

 lig uhyre Flokke af Strandskaden (Hæmatopus ostreologus) 

 store Flokke af Islandsk Ryle (Tringa canutas), af hvilke 

 jeg dog kun har set unge Fugle, Ryle (Tringa alpina), Krum 

 næbbet Ryle (Tringa subarqvata), Stenvender (Strepsilas 

 interpres), Præstekrave (Ægialitis hiaticula) og Selning 

 (Calidris arenaria), af hvilken sidste jeg hovedsagelig har set unge 

 Fugle. Ved Fjorden har jeg paa Træk set enkelte unge Fugle 

 af Sort klire (Totanus fusens) og Hvid klire (Totanus glottis). 



Denne barske Egn med sin fattige Vegetation har saaledes, 

 som man vil se af ovenstaaende, efter Forholdene et ret rigt 

 Fugleliv, som det er interessant at iagttage. 



